ब्याजदरबारे चासो
मौद्रिक नीति सार्वजनिक भएपछि ब्याजदरमा कुनै असर नपरेकामा सरोकारवालाले चासो देखाएका छन् । आर्थिक वृद्धिका लागि कर्जा र निक्षेपको ब्याजदर स्वाभाविक हुनुपर्ने बैंकर्स संघका अध्यक्ष अनील शाहले बताए । 
काठमाडौं — मौद्रिक नीति सार्वजनिक भएपछि ब्याजदरमा कुनै असर नपरेकामा सरोकारवालाले चासो देखाएका छन् । आर्थिक वृद्धिका लागि कर्जा र निक्षेपको ब्याजदर स्वाभाविक हुनुपर्ने बैंकर्स संघका अध्यक्ष अनील शाहले बताए । ‘स्वाभाविक ब्याजदर वृद्धिले मात्र स्वस्थ अर्थतन्त्रलाई टेवा पुर्‍याउनेछ,’ राजधानीमा आईबीएन मिडिया तथा रिसर्च सेन्टरले आयोजना गरेको कार्यक्रममा उनले भने ।राष्ट्र बैंकका डेपुटी गभर्नर चिन्तामणि सिवाकोटीले पुनर्कर्जा सुविधा विस्तारले सरकारले लक्ष्य गरेको आर्थिक वृद्धिदर हासिल हुने दाबी गरे । कार्यक्रममा हालै आएको चालु आर्थिक वर्षको मौद्रिक नीतिमा छलफल भएको थियो ।